CELEX: 32022D0785
Language: bg
Date: 2022-05-17 00:00:00
Title: Решение (ЕС) 2022/785 на Комисията от 17 май 2022 година за одобряване на преработения план за ефективност на мрежата за третия референтен период на схемата за ефективност на Единното европейско небе (2020—2024 година) (нотифицирано под номер С(2022) 3022) (само текстът на английски език е автентичен)

19.5.2022   
               
               
                  BG
               
               
                  Официален вестник на Европейския съюз
               
               
                  L 140/12
               
            
         РЕШЕНИЕ (ЕС) 2022/785 НА КОМИСИЯТА
         от 17 май 2022 година
         за одобряване на преработения план за ефективност на мрежата за третия референтен период на схемата за ефективност на Единното европейско небе (2020—2024 година)
         
            
               (нотифицирано под номер С(2022) 3022)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент за изпълнение (ЕС) 2019/317 на Комисията от 11 февруари 2019 г. за определяне на схема за ефективност и за таксуване в Единното европейско небе и за отмяна на регламенти за изпълнение (ЕС) № 390/2013 и (ЕС) № 391/2013 (1), и по-специално член 19, параграф 3 от него,
         като има предвид, че:
         
                     (1)
                  
                  
                     В съответствие с член 10, параграф 5 от Регламент за изпълнение (ЕС) 2019/317 управителният орган на мрежата изготвя план за ефективност на мрежата, който подлежи на оценка от Комисията в съответствие с член 19, параграф 2 от същия регламент за изпълнение.
                  
               
                     (2)
                  
                  
                     Първоначално управителният орган на мрежата представи на Комисията проектоплан за ефективност на мрежата за третия референтен период („РП3“) на 1 октомври 2019 г. Поради промяната в обстоятелствата, предизвикана от избухването на пандемията от COVID-19, която настъпи след представянето на проектоплана за ефективност на мрежата, Комисията не завърши оценката на плана. Извънредните мерки за РП3, приети от Комисията в отговор на пандемията от COVID-19, както са определени в Регламент за изпълнение (ЕС) 2020/1627 на Комисията (2), изискват от управителния орган на мрежата да изготви и представи на Комисията до 1 октомври 2021 г. преработен проектоплан за ефективност на мрежата за РП3.
                  
               
                     (3)
                  
                  
                     В съответствие с член 19, параграф 1 от Регламент за изпълнение (ЕС) 2019/317 и член 3, параграф 5 от Регламент за изпълнение (ЕС) 2020/1627 управителният орган на мрежата изготви преработен проектоплан за ефективност на мрежата за РП3 (3), който беше одобрен от управителния съвет на мрежата, създаден с Регламент за изпълнение (ЕС) 2019/123 на Комисията (4). На 30 септември 2021 г. управителният орган на мрежата представи на Комисията преработения проектоплан за ефективност на мрежата.
                  
               
                     (4)
                  
                  
                     В съответствие с член 19, параграф 2 от Регламент за изпълнение (ЕС) 2019/317 Комисията, подпомагана от органа за преглед на ефективността, оцени преработения проектоплан за ефективност на мрежата спрямо критериите, определени в приложение V към същия регламент. Оценката показа, че преработеният проектоплан за ефективност на мрежата отговаря на тези критерии.
                  
               
                     (5)
                  
                  
                     Поради това е целесъобразно Комисията да одобри представения ѝ на 30 септември 2021 г. окончателен вариант на изготвения от управителния орган на мрежата преработен план за ефективност на мрежата за РП3,
                  
               ПРИЕ НАСТОЯЩОТО РЕШЕНИЕ:
         
            Член 1
            Преработеният план за ефективност на мрежата за третия референтен период на схемата за ефективност на Единното европейско небе (2020—2024 г.), представен от управителния орган на мрежата на 30 септември 2021 г., се одобрява.
         
         
            Член 2
            Адресат на настоящото решение е Евроконтрол като управителен орган на мрежата (5).
         
         
            Съставено в Брюксел на 17 май 2022 година.
            
               
                  За Комисията
               
               Adina VĂLEAN
               
                  Член на Комисията
               
            
         
         
            (1)  ОВ L 56, 25.2.2019 г., стр. 1.
         
            (2)  Регламент за изпълнение (ЕС) 2020/1627 на Комисията от 3 ноември 2020 г. за определяне на извънредни мерки за третия референтен период (2020—2024 г.) на схемата за ефективност и за таксуване в Единното европейско небе поради пандемията от COVID-19 (ОВ L 366, 4.11.2020 г., стр. 7).
         
            (3)  Преработен план за ефективност на мрежата на управителния орган на мрежата за третия референтен период 2020—2024 г. на схемата за ефективност, публикуван на уебсайта на Единното небе на ЕС (https://webgate.ec.europa.eu/eusinglesky/node_en).
         
            (4)  Регламент за изпълнение (ЕС) 2019/123 на Комисията от 24 януари 2019 г. за определяне на подробни правила за прилагане на мрежовите функции за управление на въздушното движение (УВД) и за отмяна на Регламент (ЕС) № 677/2011 на Комисията (ОВ L 28, 31.1.2019 г., стр. 1).
         
            (5)  Решение C(2019) 3228 на Комисията от 6 май 2019 г.